టాటా మోటార్స్ ప్రెసిడెంట్ మయాంక్ పరీఖ్ వెల్లడితెలుగు రాష్ట్రాల్లోకి  నెగ్జాన్ .. ధర రూ.5.92- 9.52 లక్షలుహైదరాబాద్ (ఆంధ్రజ్యోతి బిజినెస్): ప్యాసింజర్ వాహన విభాగంలో గణనీయమైన వృద్ధిని సాధించాలిన టాటా మోటార్స్ లక్ష్యంగా పెట్టుకుంది. ప్రస్తుత ఆర్థిక సంవత్సరలో ఆటోమొబైల్ పరిశ్రమ వృద్ధి రేటు 8-10 శాతంగా ఉంటుందని అంచనా వేస్తుండగా  టాటా మోటార్స్ మాత్రం 30 శాతం వృద్ధిని నమోదు చేయాలని భావిస్తోందని సంస్థ  ప్రెసిడెంట్ (ప్యాసింజర్ వెహికల్స్ యూనిట్) మయాంక్ పరీఖ్ చెప్పారు. సోమవారం నాడిక్కడ మార్కెట్లోకి కాంపాక్ట్ స్పోర్ట్ యుటిలిటీ వెహికల్ టాటా నెగ్జాన్ను విడుదల చేసిన సందర్భంగా ఆయన మాట్లాడుతూ..గత పదహారు నెలల కాలంలో కంపెనీ మార్కెట్లోకి నాలుగు కొత్త మోడళ్లను తీసుకువచ్చిందని, కొత్త వాహానాల విడుదలతో మార్కెట్ వాటాను గణనీయంగా పెంచుకున్నామని తెలిపారు.నెగ్జాన్తో ఇది మరింత పెరగటమే కాకుండా ప్రస్తుత పండగల సీజన్లో అమ్మకాలపై ఆశావహంగా ఉన్నట్లు ఆయన పేర్కొన్నారు. 2016-17 ఆర్థిక సంవత్సరంలో దేశీయంగా 1.52 లక్షల వాహనాలను విక్రయించగా ఈ ఏడాది 2 లక్షల యూనిట్ల మార్కును అధిగమించవచ్చని అంచనా వేస్తున్నట్లు పరీఖ్ చెప్పారు. గత ఆర్థిక సంవత్సరంలో పరిశ్రమ వృద్ధి రేటు 8 శాతంగా ఉంటే టాటా మోటార్స్ 22 శాతం వృద్ధిని నమోదు చేసిందని తెలిపారు. గడిచిన ఐదు త్రైమాసికాలుగా కంపెనీ నిలకడైన పనితీరును సాధిస్తూ వస్తోందన్నారు. ప్రస్తుత ఆర్థిక సంవత్సరంలో ఇప్పటికే తాము 11 శాతం వృద్ధిని సాధించినట్లు చెప్పారు. కాగా నెగ్జాన్ను అత్యాధునిక ఫీచర్లతో  పెట్రోల్, డీజిల్ వేరియంట్లలో అందుబాటులోకి తీసుకువచ్చినట్లు చెప్పారు. ఐదు వేరియంట్లలో నెగ్జాన్ ధరలు రూ.5,92,356 నుంచి రూ.9,52,384 (హైదరాబాద్ ఎక్స్షోరూమ్) మధ్య ఉన్నాయని తెలిపారు.వినియోగదారుల అభిరుచులకు అనుగుణంగా..  కస్టమర్ల అభిరుచులకు అనుగుణంగా కార్లను తీర్చిదిద్దుతున్నట్లు మయాంక్ పరీఖ్ చెప్పారు. ఇందులో భాగంగానే టాటా మోటార్స్ కాంపాక్ట్ సెడాన్, కాంపాక్ట్ ఎస్యువి విభాగాలపై దృష్టిసారించినట్టు తెలిపారు. కాగా టాటా నెగ్జాన్తో దేశీయ ఆటోమోటివ్ మార్కెట్లో టాటా మోటార్స్ను 71 శాతానికి విస్తరించామని చెప్పారు. అయితే మరిన్ని పెద్ద హ్యాచ్బ్యాక్, సెడాన్లతో పాటు కొత్త కార్లను మార్కెట్లోకి తీసుకురావటం ద్వారా 2020 నాటికి దీన్ని 95 శాతానికి చేర్చాలని చూస్తున్నట్లు తెలిపారు. 2019 లో కొత్త సేఫ్టీ నిబంధనలు, 2020 నాటికి బిఎస్ -5 నిబంధనలు అమలులోకి రానుండటంతో ఆటోమొబైల్ పరిశ్రమలో దశలవారీగా కన్సాలిడేషన్ జరుగుతోందని చెప్పారు.
tata motars president mayank pareekh velladitelugu rashtralloki  negjan .. dhara roo.5.92- 9.52 lakshaluhaidarabad (aandhrajyoti bijines): passinger vaahana vibhaagamlo gananeeyamaina vruddhini saadhinchaalina tata motars lakshyamgaa pettukundi. prastuta aardhika samvatsaralo automobil parisrama vruddhi retu 8-10 saatamgaa untundani anchana vestundagaa  tata motars maatram 30 saatam vruddhini namodu cheyalani bhaavistondani samstha  president (passinger vehicals unit) mayank pareekh cheppaaru. somavaram nadikkada marketloki compact sport utility vehikal tata negjaannu vidudala chesina sandarbhamgaa aayana maatlaadutuu..gatha padahaaru nelala kaalamlo company marketloki naalugu kotta modallanu teesukuvacchindani, kotta vahanala vidudalatoe market vaataanu gananeeyamgaa penchukunnamani telipaaru.negjaantho idhi marinta peragatame kakunda prastuta pandagala seejanlo ammakaalapai aasaavahamgaa unnatlu aayana perkonnaru. 2016-17 aardhika samvatsaramlo desheeyamgaa 1.52 lakshala vaahanaalanu vikrayinchagaa ee edaadi 2 lakshala unitla maarkunu adhigaminchavacchani anchana vestunnatlu pareekh cheppaaru. gatha aardhika samvatsaramlo parisrama vruddhi retu 8 saatamgaa unte tata motars 22 saatam vruddhini namodu chesindani telipaaru. gadichina aidu traimaasikaalugaa company nilakadaina paniteerunu saadhistuu vastondannaru. prastuta aardhika samvatsaramlo ippatike taamu 11 saatam vruddhini saadhinchinatlu cheppaaru. kaga negjaannu atyaadhunika feecharlatho  petrol, deasil veriyantlalo andubaatuloki teesukuvacchinatlu cheppaaru. aidu veriyantlalo negjan dharalu roo.5,92,356 nunchi roo.9,52,384 (hyderabad extoroom) madhya unnaayani telipaaru.viniyogadaarula abhiruchulaku anugunamgaa..  kastamarla abhiruchulaku anugunamgaa kaarlanu teerchididdutunnat mayank pareekh cheppaaru. indulo bhagamgane tata motars compact sedan, compact esyuvi vibhaagaalapai drushtisaarinchinattu telipaaru. kaga tata negjaantho desheeya automotive marketlo tata motarsnu 71 saataaniki vistarinchaamani cheppaaru. ayithe marinni pedda hatchbac, sedaanlatho paatu kotta kaarlanu marketloki teesukuraavatam dwara 2020 naatiki deenni 95 saataaniki cherchaalani chustunnatlu telipaaru. 2019 loo kotta sefty nibandhanalu, 2020 naatiki bs -5 nibandhanalu amaluloki raanundatamtho automobil parisramalo dasalavaareegaa consolidation jarugutondani cheppaaru.